ટેસ્ટ મેચના બીજા દિવસની રમત પૂરી થઈ ત્યારે વેસ્ટ ઇન્ડીઝે મજબૂત શરૂઆત કરતા એક વિકેટે ૧૦૭ રન બનાવ્યા હતા. ત્રીજા દિવસની રમત વરસાદના કારણે ધોવાઈ ગઈ હતી. ગઈ કાલે ચોથા દિવસે ઈશાંત શર્માએ ડેરેન બ્રાવો (૨૯)ને કેચ આઉટ કરાવીને વેસ્ટ ઇન્ડીઝને બીજો ઝટકો આપ્યો હતા. ત્યાર બાદ અશ્વિને બ્રાથવેટ (૬૪)ને વિકેટકીપર સાહાના હાથમાં ઝિલાવી દઈને વિન્ડીઝને ત્રીજો ઝટકો આપ્યો હતો. વેસ્ટ ઇન્ડીઝની ચોથી વિકેટ ભુવનેશ્વરે ઝડપી હતી. ભુવીએ બ્લેકવૂડને ૨૦ રને વિરાટના હાથમાં ઝિલાવી દીધો હતો. સેમ્યુઅલ્સ જ્યારે ૪૮ રને બેટિંગ કરી રહ્યો હતો ત્યારે ભુવીએ તેને ક્લીન બોલ્ડ કર્યો હતો.